Lav et referat af nedenstående tekst:

Tekst:
I syv uger har tre par knoklet for at indrette og færdigbygge deres drømmehus - og nu kan et par kalde huset for deres hjem. Onsdag aften blev det afgjort, at Ida Holm og Mads Taiki Pedersen fra gult hus løb med sejren i årets udgave af TV 2-programmet 'Nybyggerne'. Ida og Mads elsker at rejse og drømmer om at få deres store passion for japansk livsstil og mad til at skinne igennem i indretningen. Det er seerne, der via sms-stemmer har valgt vinderen. - Jeg føler virkelig, at jeg drømmer, lød det kort efter fra Ida Holm, der slet ikke havde regnet med at blive udråbt som vinder. Konkurrencen foregik i år i Randers, og præmien lyder på et hus til en værdi af 2,6 millioner. De to thyboer har imponeret med deres japansk-nordiske stil, og nu glæder de sig til at rykke hjem til Jylland, hvor venner og familie også bor. Det sker der med de andre huse Vinderparret i 'Nybyggerne' vinder hele deres hus inklusiv inventar. De tre andre par må kun tage deres personlige ejendele med hjem - og altså ikke resten af indboet fra huset. Inventaret fra de andre huse bliver solgt ved et garagesalg efter finalen. Ifølge 2E Projektsalg, der ejer husene, bliver de tre andre huse sat til salg, som de står. Til gengæld har kommende ejere mulighed for at købe dem billigere, end husene normalt sælges til. Sidste år var det 26-årige Charlotte og 28-årige Fredrik fra Aarhus, der løb med sejren.

Referat:
Ida og Mads fra Thisted løb med sejren og dermed et hus til 2,6 millioner kroner i årets udgave af TV2-programmet 'Nybyggerne'.